**№46 «Самал» санаториялық балабақша**

 **меңгерушісі, педагогика магистрі**

 **Кайыргалиева Б.Т.
 Тәрбиеші Дахай М.**

 **«Салауатты ұрпақ мектепке дейінгі тәрбие мен білім беруге арналған дамытушы ойындардың ерекшеліктері»**

 Бүгінгі таңда бүкіл адамзаттың алдында тұрған өмірлік маңызы бар ауқымды міндеттердің ішінде табиғатты қорғау мен табиғи ресурстарды тиімді пайдалану мəселесіне ерекше көңіл бөлінуде.

 Дүниежүзілік Қоршаған ортаны қорғау күні қарсаңында ҚР БҒМ Қазақстандағы экологиялық білім беруді дамыту жөніндегі жобаны іске қосты. Аталған жобаның мақсаты азаматтардың белсенді өмірлік ұстанымын қалыптастыру және тұрақты даму ұстанымдарына негізделген қоғамдық экологиялық мәдениетін дамыту болып табылады. «Жобаның негізгі нәтижесі- 6 мыңнан астам мұғалімді даярлау және қоршаған ортаны қорғау, табиғатты пайдалану және экологиялық қауіпсіздік саласындағы оқу-әдістемелік құралдары құру», - деді Майра Меделбекова, ҚР БҒМ Мектепке дейінгі және орта білім комитетінің төрайымы.

 Мектепке дейінгі ұйымдарда экологиялық тəрбие жұмысын ұйымдастыруға ұсынылатын материалдарда балалардың жас ерекшеліктерін, психологиялық физиологиялық қабылдау мүмкіндіктерін ескеріп, оны тəрбие процесінде тиімді пайдаланған дұрыс. Балалардың отбасында өсімдіктер мен жануарлар дүниесіне деген қызығушылығы, оларды сырттай бақылауы, өсімдіктерді басып-жаншып сындырмау, өзен-көл суларын ластамау, қоршаған ортада тазалық сақтау сияқты адамға ғана тəн табиғат қорғау іс-əрекеттерінің ата-аналардың ықпалымен жүргізілуі балалық шақтан дағдыға айналып, күнделікті өмірде орындауға тиісті міндеттерге айналуына мүмкіндік туғызады.

 Балабақшадағы экологиялық тəрбиенің мақсаты — табиғатты аялап, оны қамқорлыққа алып күту, табиғат жөнінде қарапайым білім бере отырып, тірі жəне өлі табиғаттағы құбылыстар жөнінде ұғымдар қалыптастыру.

 Осы орайда №46 «Самал» санаториялық балабақшасында балалардың дамуындағы жас ерекшеліктерін ескере отырып, тəрбиеші-педагогтар алдына мына міндеттерді қойды: балалардың экологиялық сауығуының дамуы үшін атқарылатын жұмыстарға көгалдандырылған зоналар құру және ұйымдастыру; табиғат құбылыстарының маусымдық өзгерістерін бақылату және қорғау жұмыстарын жүзеге асыру; халық ауыз əдебиетін қолдана білу, қазақ дәстүріндегі экологияға қатысты тыйым сөздерді басшылыққа алу және қолданысқа енгізу; қоршаған орта мәселесін басшылыққа алатын оқу-әдістемелік кешен құрастыру; республикалық, қалалық көлемде жоспарланған жұмыстардың нәтижелерімен бөлісу.

 Экологиялық тəрбие мазмұнынына негізделген жүйесі құрылып, мектеп жасына дейінгі балаларының жас ерекшеліктеріне байланысты меңгерілетін экологиялық материалдар сұрыпталды. Балабақшамыздың жанынан ашылған «Астана -самалы» саябағында табиғатқа деген сүйіспеншілікке тəрбиелеу үшін экологиялық жоба жоспарына сай жұмыстары ұйымдастырылады. Әртүрлі дидактикалық əдістерді қолданып экологиялық ертегілер, экологиялық жұмбақтар, экологиялық ойындар кешені құрастырылды, экологиялық қарапайым зерттеулер, экологиялық ертегілерді құрастыру, əңгіме-кеңестер жоспарға сай жүзеге асырылуда. Осы орайда, балабақшамызда «Саябаққа саяхат» атты үш тілде құрастырылған ертегі негізінде, балалардың қатысуымен «Ормандағы кірпі» атты мультипликациялық фильм жарық көрді. Жүйелі түрде жүргізілген ұжымдық жұмыстың нәтижесі оқу-әдістемелік кешен ретігнде Республика бойынша таралымға ұсынылды.

 Экологиялық тəрбие — бұл тек «жұлуға болмайды», «ластауға болмайды» деген жалаң ұран, үндеу тастау немесе тəртіпке шақыру ғана емес, сонымен бірге не себепті олай етуге болмайтындығын түсіндірумен байланысты жүзеге асты.

 **Сондай-ақ, Үлгілік оқу бағдарламасы негізінде мектепке дейінгі тәрбие білім беруге арналған дамытушы ойындар атты оқу-әдістемелік кешен құрастырылған. Осы кешен негізінде «Салауатты ұрпақ» деп аталатын дамытушы ойындар, «Өсімліктер әлемі», «Жәндіктерді қорғайық», «Құстар-біздің достар», «Жабайы және үй жануарлары», «Менің балабақшам», «Ұлттық тағамдар» серияларымен құрастырылып, мектепке дейінгі тәрбие мен беру мамандарына ұсынылмақ. Дамытушы ойындар баланың тілін, қиялын дамытып, олардың өз ойларын бейнелеп жеткізе білуге əсер етті. Экологиялық тəрбие беруде кешенді оқу-ұйымдастыру формаларын пайдалану əдістемесінің тиімділігі дəлелденді. Осы бағытта жүргізілген жұмыстар мектеп жасына дейінгі балалардың табиғатқа жауапкершілік сезімдерін, экологиялық тəрбиелігін дамытуға мүмкіндік беретініне жұмысымыздың барысында көз жеткіздік.**

 Адам баласы Табиғаттың ең ұлы перзенті болумен бірге,ең ұлы қамқоршысы да екенін ешқашан естен шығармауымыз керек. Табиғат озбырлықты көтермейді. Оны мәпелеп  баптап, мейіріммен аялау арқылы ғана қажетті үлесіңді үзбей ала аласың. Туған жеріміздің баға жетпес қазынасын ысырап етпей, еселеп арттыра беру жолында талмай, жалықпай еңбек ету  барлық үлкен-  кішінің абырайлы борышы, мүлтіксіз атқаратын міндеті